बताया जाता है कि इस मामले में रकम तीन किश्तों में देना तय हुआ था। हालांकि कैश रकम का बंदोबस्त नहीं होने के कारण अग्रवाल द्वारा कैश की जगह दो किलो सोना देना तय किया था। इसके लिए भगवान और बुरहानुद्दीन राजी हो गए। इसके बाद बुरहानुद्दीन और भगवान ने यह सोना रायपुर में ही उनके लिंक को देने को कहा। अग्रवाल ने अपने साले आनंद अग्रवाल को इसकी जिम्मेदारी सौंपी। आनंद 18 फरवरी को दो किलो सोना लेकर उनके लिंक से मिलने वाला था। उसी समय सीबीआई ने एक साथ छापा मारा। सोना बरामद किया गया। बताया जाता है कि आनंद अग्रवाल सदर बाजार के सराफा कारोबारी के पास सोने की जांच करवाने पहुंचा था। इस वजह से वह भी जांच के घेरे में आ गए। इसके बाद सीबीआई ने आनंद अग्रवाल से भी पूछताछ की थी।